section_heading: Životopis
paragraph_text: U Zagrebu je završila grafički smjer u Školi primijenjene umjetnosti. Radila je u Vjesniku, a zatim u Zagreb filmu kao crtačica i scenograf. Posuđivala je glasove animiranim likovima. Njene vokalne sposobnosti primijetio je Bojan Adamič i pozvao je da gostuje na koncertima Big Benda u Ljubljani. Pjevala je pjesmu „Sretan put” iz filma H-8. Uskoro je nastupila na Zagrebfestu s pjesmom „Ljubav ili šala”. Na Bledskom jazz festivalu 1958., pjevala je u duetu s Louisom Armstrongom. 1964. godine dobila je ponudu da pjeva na zapadnom tržištu, ali je odustala od toga jer nije htjela pristati na promjenu izgleda i druge uvjete. Pažljivo je birala pjesme i pjevala samo one koje su joj se sviđale. Udala se za Arsena Dedića 1970.,<ref> a tri godine poslije rodila je sina Matiju Dedića. Arsen Dedić je napisao veliki broj skladbi koje je Gabi Novak otpjevala.<ref> Dobila je Porina za najbolju žensku vokalnu izvedbu za izvedbe na albumu Pjesma je moj život 2003.